Becali se ia de piept cu politica mare. Patronul FCSB își face încă un partid
- Ionel Sclavone
- 5 martie 2024, 16:17
Gigi Becali, patronul FCSB, revine în viața politică cu un nou partid pe care dorește să-l înființeze alături de oamenii săi de casă. Actele au fost depuse la tribunal și urmează ca formațiunea să fie înscrisă în registrul partidelor.
Gigi Becali își înființează un nou partid cu care vrea să revină în politică. După ce a eșuat cu Noua Generație, patronul FCSB încearcă o nouă relansare. În viitoarea formațiune îi va avea drept colegi pe oamenii săi de casă, Ionuț Luțu și Laurențiu Ionescu.
Gigi Becali și Ionuț Luțu iau viața politică în piept
Noul partid, înregistrat la Tribunal, se va numi Noua Gardă-Creștin Democrată. Iar fondatori, alături de Gigi Becali sunt oamenii săi de casă, Ionuț Luțu și Laurențiu Ionescu. Dacă despre cel dintâi, fost fotbalist, se știe că este băiatul bun la toate al patronului, al doilea se ocupă de organizarea deplasărilor echipei de fotbal FCSB.
Decizia lui Becali de a se relansa în politică vine cam târziu, având în vedere că primele alegeri, locale și europarlamentare, sunt programate pentru 9 iunie. Este greu de crezut că Noua Gardă-Creștină Democrată va reuși să se organizeze și să participe cu candidați. Cel mai probabil, patronul FCSB se va alătura, într-o alianță unui partid care activează deja pe scena politică.
Să nu uităm că, în trecut, Becali a mai făcut astfel de combinații. În 2009 a candidat pe listele PRM și a ajuns în Parlamentul European. Ulterior, în 2012, a fost cooptat în PNL, pe listele căruia a ajuns în Parlamentul României, în 2012. Un an mai târziu, a încasat prima condamnare și s-a retras din PNL, nu și din Parlament, unde a activat până când a fost condamnat definitiv la închisoare cu executare.
Cofondatorii Partidului Noua Gardă-Creștină Democrată
Gigi Becali i-a ales ca memmbri fondatori ai noului său partid pe Laurențiu Ionescu și pe Ionuț Luțu. Despre cel dintâi se știe că este un fel de administator la FCSB. Laurențiu Ionescu se ocupă, conform presei, cu organizarea deplasărilor și cantonamentelor echipei de fotbal.
În ce-l privește pe Ionuț Luțu, acesta are o veche istorie alături de Becali. Este considerat băiatul bun la toate. Oficial se ocupă de adminsitrarea firmei Becali Hotels SRL, neoficial facem cam de toate pentru patron. De exemplu, în urmă cu câteva luni. Becali a încercat să-l determine să-și asume un accident rutier în care a fost implicat.
Pe 12 noiembrie, limuzina Rolls Royce condusă de Gigi Becali a fost implicată într-un accident rutier pe Centura Bucureștiului. Limuzina a încercat să evite o altă mașină și a fost scoasă de pe carosabil. Deși nu era vinovat, patronul FCSB, care se afla la volan a încercat să acrediteze ideea că mașina era condusă de Ionuț Luțu. În fața polițiștilor, omul de casă a refuzat să-și asume responsabilitatea, spunând că nu se afla alături de patron.
Gigi Becali, un personaj excentric
Patronul FCSB este cunoscut pentru deciziile sale excentrice. El a cochetat cu politica încă din anul 2000, însă fără prea mult succes. În 2000, a candidat pentru Camera Deputaților, din partea asociației italienilor. Gigi Becali nu a reușit să adune voturile necesare, dar nu s-a lăsat păgubaș.
A încercat, din nou, la alegerile prezidențiale din 2004, când a obținut sub 1,77% din numărul total al voturilor.
Gigi Becali a preluat partidul Noua Generație de la Viorel Lis, în anul 2004, însă nu a avut succes. La alegerile europarlamentare din 2007, s-a aflat pe prima poziție pe lista PNG, dar a obținut doar 4,85% din voturi, astfel că nu a trecut pragul electoral. Datorită prezenție sale publice, însă, în 2009 a ajuns la un acord cu Corneliu Vadim Tudor și a intrat în Parlamentul European pe listele PRM.
În 2012 a candidat din partea PNL și a fost ales cu 65% la Camera Deputaților. A fost nevoit să renunțe la mandat în 2013, când a fost încarcerat după o condamnare de 3 ani.